भारत, चीन में आर्थिक नरमी के संकेत : ओईसीडी  
विकसित देशों के संगठन ओईसीडी ने कहा कि भारत, चीन के अलावा अमेरिका समेत अधिकतर विकसित देशों में आर्थिक नरमी के मजबूत संकेत है।
विकसित देशों के संगठन ओईसीडी ने कहा कि भारत, चीन के अलावा अमेरिका समेत अधिकतर विकसित देशों में आर्थिक नरमी के मजबूत संकेत है।  यह आकलन कंपोजिट लीडिंग इंडिकेटर्स पर आधारित है जो देश के आर्थिक गतिविधियों में बदलाव का शुरुआती संकेत देता है। आर्थिक सहयोग एवं विकास संगठन के अनुसार जुलाई महीने का सीएलआई संकेत देता है कि अधिकतर ओईसीडी देशों तथा दूसरे प्रमुख देशों की आर्थिक गतिविधियों में नरमी है।  संगठन ने कहा है, पिछले महीने की तुलना में सीएलआई कनाडा, फ्रांस, जर्मनी, इटली, ब्रिटेन, ब्राजील, चीन तथा भारत में आर्थिक गतिविधियों में नरमी को रेखांकित कर रहा है। जुलाई महीने में भारत का एलआई 95.7 था जो जून महीने में 96.7 था। पिछले वर्ष नवंबर के बाद से सीएलआई में मामूली गिरावट दर्ज की जा रही है। भारत की आर्थिक वृद्धि चालू वित्त वर्ष की पहली तिमाही में 7.7 प्रतिशत रही जो इससे पूर्व वित्त वर्ष की इसी तिमाही में 8.8 प्रतिशत थी।